paragraph_text: Veleučilište u Rijeci (lat. Collegium Fluminense) osnovano je davne 1998. godine s razvojem studijskih programa u skladu s potrebama visokostručnih kadrova. Danas je jedno od najvećih veleučilišta u Hrvatskoj koje ima studentske referade i izvan Primorsko-goranske županije. Studentske referade se nalaze u Rijeci, Pazinu, Poreču i Ogulinu. Također, unutar fakulteta se nalazi studentski zbor koji brine o studentskom životu i promidžbi Veleučilišta. Osiguravanje kvalitete na Veleučilištu temelji se na Standardima i smjernicama za osiguravanje kvalitete na Europskom prostoru visokog obrazovanja (standardi ESG-a) te na standardima norme ISO 9001:2015 (Upravljanje kvalitetom) i ISO 22301:2012 (Upravljanje kontinuitetom poslovanja).